Z á p i s n i c a
z 2. riadneho zasadnutia OZ v Haliči konaného dňa 12.04.2013

Prítomní:		podľa prezenčnej listiny

Program:		1. Kontrola plnenia uznesení.
			2. Udelenie ceny Obce Halič Miroslavovi Čabovi.
3. VZN Obce Halič č. 2 o určení výšky príspevku na činnosť školy    
    a školského zariadenia.
4. VZN Obce Halič č. 3/2013 o financovaní originálnych kompetencií  
    obce na úseku školstva.
5. Záverečný účet obce za rok 2012.
6. Vyhodnotenie rozpočtu Obce Halič a ZŠ s MŠ Halič za ¼ rok 2013.
7. INNOVIA – prezentácia možnosti výstavby nájomných bytov.
8. Informácia o podaných žiadostiach na štátne fondy a nadácie.
9. Vyhodnotenie ankety o pomenovanie námestia.
10. Interpelácie poslancov.
11. Rôzne.

Za overovateľov zápisnice boli určení : Antónia Bukovenová, Mgr. Igor Kokavec.

Starosta obce požiadal poslancov, aby odsúhlasili program rokovania s úpravou – vypustiť bod č. 6 a posunúť bod č. 7 dopredu podľa príchodu Ing. M. Laurinca a Ing. Gala zo spoločnosti INNOVIA, s.r.o. Trnava.
								Hlasovanie: 8 za 
Mgr. Gálová dočasne neprítomná

1.  Kontrola plnenia uznesení:
-	Uznesenie A/1 bolo splnené, starosta obce pozval firmu INNOVIA, s.r.o. na 2. zasadnutie OZ.

2.  Starosta obce udelil cenu Obce Halič Miroslavovi Čabovi za výborné výkony v športe POWERLIFTING a poďakoval sa mu za reprezentáciu obce a regiónu nielen na Slovensku ale aj v zahraničí. Odovzdal mu plaketu, ďakovný list a finančnú odmenu.

3.  Záverečný účet obce za rok 2012 – informáciu z EK podala p. Bukovenová. Uviedla, že ekonomickej komisii bol predložený záverečný účet obce Halič, spolu so stanoviskom hlavného kontrolóra k záverečnému účtu obce Halič za rok 2012 s výrokom „celoročné hospodárenie sa schvaľuje bez výhrad“.
OZ schvaľuje záverečný účet obce Halič za rok 2012.
								Hlasovanie: 8 za
Mgr. Gálová dočasne neprítomná

4.  Informácie o podaných žiadostiach na štátne fondy a nadácie podal zástupca starostu Mgr. Alexander Udvardy:
-	Program obnovy dediny – rekonštrukcia obecných studní
-	Ministerstvo kultúry SR – obnova zariadenia knižnice, nákup kníh
-	Envirofond – zefektívnenie separovaného zberu odpadu, nákup novej technológie
-	Nadácia VÚB a Nadácia SlSp – rekonštrukcia hrobky Forgáchovcov,
-	pre hudobno – spevácku skupinu Haličan – z VÚC BB a z MK SR – na program „Na haličskej svadbe“ – prezentácia tvorby,
-	pripravovaná je žiadosť na digitalizáciu kina cez Audiovizuálny fond.
Poslanec Mgr. Kokavec sa opýtal, ako je to s rekonštrukciou verejného osvetlenia.
Starosta obce vysvetlil, že nebolo po kontrole Slovenskou inovačnou a energetickou agentúrou Bratislava akceptované  verejné obstarávanie, preto je potrebné zrealizovať nový výber dodávateľa stavby. Realizácia sa tým posunie cca o 4 mesiace.
OZ berie na vedomie informácie o podaných žiadostiach na štátne fondy a nadácie.

5.  Prezentáciu o možnosti výstavby nájomných bytov za firmu INNOVIA, s.r.o. podali Ing. Laurinc a Ing. Galo. Podrobnejšie informácie o danej výstavbe sú uvedené v prospekte „Výstavba nájomných bytov pre obec Halič“, ktorý tvorí prílohu tejto zápisnice.
OZ berie na vedomie informácie z prezentácie o možnosti výstavby nájomných bytov firmy INNOVIA, s.r.o.

6.  Predsedkyňa EK p. Bukovenová uviedla, že návrh VZN č. 2 o určení výšky príspevku na činnosť školy a školského zariadenia prebrali na zasadnutí EK. V § 2 bod 1 poslanci doplnili vetu – Výnimku tvoria deti v predškolskom veku, za ktorých zákonný zástupca neprispieva na úhradu výdavkov.
 K § 3 – Výška mesačného príspevku na čiastočnú úhradu nákladov na činnosť školského klubu detí - sa vrátia na začiatku nového školského roku 2013/2014. V § 4 sa upravuje bod 2 – zákonný zástupca dieťaťa, žiaka, zamestnanec školy a cudzí stravníci budú prispievať na úhradu režijných nákladov v školskej jedálni na jedného stravníka vo výške 2 € mesačne. Deti v hmotnej núdzi nie sú výnimka. 
ZŠ s MŠ príspevok na úhradu režijných nákladov vznikajúcich podľa bodu 2 v ŠJ mesačne prevedie na účet zriaďovateľa. Príspevky budú slúžiť na modernizáciu a obnovu zariadenia v ŠJ.
Takto upravený návrh VZN č. 2 o určení výšky príspevku na činnosť školy a školského zariadenia EK doporučuje OZ prijať. Uvedené VZN tvorí prílohu tejto zápisnice. 
OZ schvaľuje VZN č. 2 o určení výšky príspevku na činnosť školy a školského zariadenia.
								Hlasovanie: 7 za 
									     1 sa zdržal–Mgr. Pročko
					     Mgr. Gálová dočasne   
                                                               neprítomná

7.  Ekonomickej komisii bol predložený návrh VZN č. 3 o financovaní originálnych kompetencií obce na úseku školstva s prílohou. EK predložené VZN s prílohou doporučuje obecnému zastupiteľstvu prijať, s tým, že má požiadavku na predkladanie výsledkov hospodárenia v analytickej evidencii príjmov a výdavkov za školu, materskú školu, školskú jedáleň a školský klub, vo vedení príjmov a výdavkov prenesených a originálnych kompetencií.
Uvedené VZN s prílohou tvorí prílohu tejto zápisnice.
OZ schvaľuje VZN č. 3  o financovaní originálnych kompetencií obce na úseku školstva s prílohou.
								Hlasovanie: 9 za 
									Mgr. Gálová už prítomná

8.  Anketu o pomenovaní námestia vyhodnotila poslankyňa B. Hochholcerová, uviedla, že najväčší počet odovzdaných hlasov dostal názov  - Podzámocké námestie. Výsledky uvedenej ankety tvoria prílohu tejto zápisnice.
Poslanec Mgr. Pročko namietal, že nebolo umožnené hlasovať každému členovi v domácnosti, nakoľko každá domácnosť dostala iba jeden hlasovací lístok.
Starosta uviedol, že na predchádzajúcom zastupiteľstve nikto z poslancov neprišiel s takýmto návrhom.
Poslanec Mgr. Udvardy povedal, že by poslanci mali zobrať na vedomie dané hlasovanie, nakoľko je to hlasovanie ľudí.
OZ berie na vedomie výsledky ankety o pomenovaní námestia a súhlasí s jeho pomenovaním na Podzámocké námestie.
								Hlasovanie: 7 za
								1 sa zdržal – Mgr. Priadka
								1 proti – Mgr. Pročko

9.  Rôzne:
-	Starosta obce informoval poslancov, že dňa 15. marca 2013 sa v študovni a čitárni krajskej knižnice uskutočnil Deň knihovníkov Banskobystrického kraja 2013, ktorý organizovala Krajská pobočka Spolku slovenských knihovníkov Banskobystrického kraja, Banskobystrický samosprávny kraj a Krajská knižnica Ľ. Štúra, Zvolen pod záštitou predsedu BBSK. Pamätné listy a finančné ocenenie za dlhoročnú prácu pre slovenské knihovníctvo prevzala z rúk predsedu Banskobystrického samosprávneho kraja Ing. Vladimíra Maňku aj knihovníčka obce Halič M. Veselovská.
-	Starosta obce informoval poslancov, že p. Alžbeta Molnárová s manželom si podala písomnú žiadosť na OcÚ o vydanie kópie kúpno-predajnej zmluvy, nakoľko kúpnu zmluvu nemajú. Jedná sa o kúpu pozemku, ktorý sa nachádza za ich rod. domom p.č.  C-KN 720/29 o výmere 295 m². Odpredaj uvedenej parcely bol odsúhlasený uznesením OZ č. B/5 zo dňa 6.4.1995. Ako doklad o kúpe nehnuteľnosti predložili ústrižok poštovej poukážky o platbe na lučenskej pošte, kde za uvedený pozemok uhradili 8 850,- Sk. Podľa názoru starostu obce, hoci za pozemok bolo zaplatené, zrejme chybou OcÚ v roku 1995 nebola na Katastri nehnuteľností Lučenec predložená kúpno-predajná zmluva za účelom zavkladovania. Uvedený pozemok dodnes je zapísaný na LV obce Halič. Starosta obce navrhol, aj po konzultácii so zástupcami z Katastra nehnuteľností v Lučenci, uvedený pozemok odpredať Alžbete Molnárovej a Štefanovi Molnárovi za symbolické 1,00 €. Uvedený pozemok bezprostredne susedí s pozemkom par. č. C-KN 720/3 , na ktorom majú menovaní postavený rodinný dom.
Starosta informoval poslancov o žiadosti p. Alexandra Fízera s manželkou, aby OcÚ napravil stav – chybu, ktorá vznikla v r. 2000, keď obci Halič bol vykonávaný ROEP. Na OcÚ predložili geom. plán, ktorým bol zameraný ich RD  po skončení výstavby. Uvedený GP  riešil ich pozemok dvomi parcelami a to p.č. C-KN 462/30 – záhrada a C-KN 462/19 – zastavané plochy. Jednalo sa o pozemok obdĺžnikového tvaru. Približne pred 1 rokom zistili, že od pozemku, ktorý je ich vlastníctvom, bola zrejme nedopatrením pri uskutočňovaní ROEPU  odčlenená časť z uvedeného pozemku, t.j. C-KN 462,19 o výmere 8 m², čím vznikol nový pozemok p.č. C-KN 461/42 o výmere 8 m² - zastavané plochy a nádvoria. Uvedený pozemok je zapísaný na LV obce Halič. Starosta navrhuje, aby sa tento problém riešil podobne ako u manželov Molnárovcov a pozemok sa predal za 1,00 €. Novovzniknutý uvedený pozemok  o výmere 8 m² bol omylom vyčlenený z pozemku, ktorý vlastnili manželia Fízerovci.
OZ schvaľuje:
a)	podľa § 9a odst. 8 písm. b zákona č. 138/1991 Zb. o majetku obcí v znení neskorších predpisov predaj parcely č. C-KN 720/29 - záhrada o výmere 295 m². Uvedená parcela tvorí priľahlú plochu k pozemku zastavanom stavbami vo vlastníctve kupujúcich a pozemok, ktorý je predmetom zmluvy svojím využitím tvorí nedeliteľný celok so stavbami vo vlastníctve kupujúcich. 
Predmetná nehnuteľnosť – pozemok nie je využiteľný pre obec ako vlastníka.
b)	predaj pozemku pre kupujúcich Štefana Molnára, rod. Molnára, nar. 11.8.1949 a Alžbety Molnárovej, rod. Svoradovej, nar. 29.5.1953, bytom Staničná č. 510/7, 985 11  Halič.

c)	cenu za celú predávanú nehnuteľnosť určili poslanci obecného zastupiteľstva vo výške 1,00 €, nakoľko za predávaný pozemok p.č. C-KN 720/29 už manželia Molnárovci zaplatili v roku 1995 a chybou obce nebola uvedená parcela prevedená do vlastníctva kupujúcich.
OZ schvaľuje:
a)	podľa § 9a odst. 8 písm. b zákona č. 138/1991 Zb. o majetku obcí v znení neskorších predpisov predaj obecnej parcely C-KN 461/42 zastavané plochy a nádvoria o výmere 8 m².
Uvedená parcela tvorí priľahlú plochu k pozemku zastavanom stavbami vo vlastníctve kupujúcich a pozemok , ktorý je predmetom zmluvy svojím využitím tvorí nedeliteľný celok so stavbami kupujúcich. 

b)	predaj pozemku pre kupujúcich Alexandra Fízera, rod. Fízera, nar. 25.2.1955 a Máriu Fízerovú, rod. Horváthovú, nar. 20.12.1953, bytom Lúčna č. 488/7, 985 11  Halič.

c)	cenu za celú predávanú nehnuteľnosť určili poslanci obecného zastupiteľstva v Haliči vo výške 1,00 €, nakoľko uvedená nehnuteľnosť bola omylom odčlenená od pôvodnej parcely č. C-KN 462/19 pri uskutočnení ROEPU  v obci Halič.
Hlasovanie: 9 za

-	Starosta informoval, že v mesiaci máj 2013 VÚC Banská Bystrica ako investor vykoná rekonštrukciu cesty na Ul. mieru od zákruty, kde je umiestnené zrkadlo od RD p. Drozda smerom na Starú Halič prostredníctvom dodávateľskej firmy STRABAG.
Obec pri výstavbe námestia mala v pláne vybudovať aj viacúčelový chodník o dĺžke 35 m a šírke 4 m medzi obchodom CBA a cestou Halič – Polichno. Uvedený chodník by mal slúžiť aj pre peších, ale aj ako odstavná plocha pre mot. vozidlá. V roku 2011 nebol zrealizovaný z dôvodu nedostatku fin. prostriedkov. Na základe uvedeného starosta obce navrhuje počas rekonštrukcie cesty Halič – Polichno, aby na náklady obce boli uložené cestné obrubníky, ktoré budú oddeľovať navrhovaný chodník od cestnej komunikácie firmou STRABAG. 
OZ súhlasí, aby firma STRABAG počas rekonštrukcie cesty Halič – Polichno vykonala aj uloženie cestných obrubníkov v dĺžke 35 m, ktoré budú oddeľovať cestné teleso od plánovaného chodníka.
									Hlasovanie: 9 za

-	Informácie z komisie životného prostredia podal predseda komisie Mgr. Pročko:
-	na začiatku pozval všetkých prítomných na Haličskú motorkáreň, ktorá sa bude konať dňa 25.5.2013,
-	komisia ŽP organizuje 7. brigádu na Deň zeme v spolupráci so ZŠ Halič,
-	komisia ŽP žiada starostu o vypílenie vyschnutých stromov pri cintoríne,
-	komisia ŽP žiada obecné zastupiteľstvo, aby sa vybudovala obecná kompostáreň
-	komisia ŽP upozorňuje na aktivačné pracovníčky, ktoré chodia tri po jednej ulici, keď zbierajú smeti,
-	komisia ŽP upozorňuje na psov, ktorí voľne behajú po obci, doporučuje, aby sa odchyt robil každý týždeň,
-	komisia ŽP upozorňuje, že VZN obce Halič o životnom prostredí je v rozpore so zákonom o rozpade biolog. odpadu,
-	komisia ŽP upozorňuje na jamu pri stánku Superpek,
-	komisia ŽP žiada starostu, aby upozornil p. Žiga, ktorý parkuje s 3 autami pri potoku,
-	komisia ŽP poukazuje na dlhodobý problém s odtokom p. Václavika,
-	Mgr. Pročko informoval, že dal urobiť rozbor internetovej stránky obce trom firmám, je toho názoru, aby obec internetovú stránku dala robiť firme.
-	Starosta uviedol, že ako predseda komisie ŽP bol Mgr. Pročko vyzvaný, aby doručil na OcÚ zápisy zo zasadnutia komisií a prezenčnú listinu. Doteraz sa tak nestalo.  Ďalej uviedol, že P. Žigo si situáciu s parkovaním svojich áut už rieši. Čo sa týka VZN obce Halič o životnom prostredí povedal, že ho mala na kontrolu Okresná prokuratúra, starosta si dal vypracovať štúdiu o nakladaní s odpadmi v obci Halič, behom dvoch týždňov má byť starostovi predložená ponuka od firmy BRANTNER z Rimavskej Soboty na riešenie zberu biologického odpadu.
Starosta informoval, že odpad v okolí Haliče sa zbiera počas celého roka, aj teraz sa vyzbieral odpad za dve vlečky multikáry v katastri Stará Halič - pri cintoríne , tak isto aj na slovenskej ceste. Ďalej uviedol, že obec zbiera aj elektroodpad.
Čo sa týka suchých stromov v cintoríne, budú vypílené firmou, ktorá bude vypiľovať stromy pod vysokým napätím a následne sa na tom mieste urobí parkovisko.
Ohľadom kompostárne starosta zopakoval, čo povedal Mgr. Udvardy, že sú podané projekty.
Ďalej starosta uviedol, že psy sa odchytávali pravidelne skoro každý týždeň, no zverolekár nemôže odchytiť psa, keď ide bez vôdzky za majiteľom, nakoľko by porušil zákon. Starosta upozornil poslanca Mgr. Pročka, že komisia je poradným orgánom OZ a preto nemôže žiadať, ale len doporučovať.
-	Poslanec Mgr. Pročko konštatoval, že komisia je len poradný orgán, nikto ju nekontroluje, členovia ŽP nie sú platení, vzdali sa odmien, napriek tomu komisia najviac pracuje, podala veľa návrhov, no žiadne sa neprijali.
-	Informácie z komisie školstva, kultúry, športu, detí a mládeže podal Mgr. Kokavec:
-	MDD – 1.6.2013 – pripravené budú súťaže, návšteva policajtov, Kynologický klub Lučenec, tvorivé dielne, lesný pedagóg, Divadlo z domčeka – interaktívna rozprávka, Lego výstava. 
Po skončení detskej akcie bude váľanie mája s hudobno-speváckou skupinou Haličan.
-	Haličské slávnosti – 17.8. – 18.8.2013 – program je v príprave: Sokoliarske vystúpenie, Šermiarske vystúpenie, Verbovačka, Palné zbrane, Dobové tance, Orientálne tance, hudobno- spevácka skupina Haličan, seniorský folklórny súbor Burinka. Počas HS bude prebiehať výstava reprodukcií T. Kosztka - Csontváry.
-	od 2.4.2013 – 11.4.2013 prebehla v malej sále KD Veľkonočná výstava + putovná výstava českej spisovateľky a výtvarníčky Vítězslavy Klimtovej,
-	od 22.4.2013 – 30.4.2013 bude prebiehať v malej sále KD výstava obrazov p. Margity Janštovej,
-	v dňoch 24. a 25. mája sa uskutoční Haličská stovka
-	5.apríla 2013 prebehla v obecnej knižnici akcia – Noc s Andersenom
-	predseda komisie informoval, že na OcÚ bola doručená žiadosť od TJ Slovan Halič o poskytnutie hospodára. Komisia doporučuje, aby to bol zamestnanec obce,
-	komisia navrhuje, aby bol obec. autobus poskytnutý pre družstvo dorastu len za cenu nafty, šoféra bude platiť obec,
-	komisia doporučuje nahradiť poškodené siete za bránami v areáli TJ za kovové pletivo.
-	Informácie z komisie na ochranu verejného záujmu podal predseda Mgr. Priadka, uviedol, že komisia zasadala pred zasadnutím OZ, skonštatoval, že doručené majetkové priznania boli v poriadku s právnymi predpismi.
-	Informácie zo sociálnej komisie podala predsedkyňa Mgr. Fajčíková, zasadali dvakrát:
-	13.3.2013 – žiadosť o opatrovateľskú službu pre E. Luptákovú, nar. 1922, Ul. Kpt. Nálepku 1, Halič, vzhľadom k veku komisia doporučuje opatrovateľskú službu.
-	27.3.2013 – žiadosť o jednorázovú dávku v hmot. núdzi pre Violu Berkiovú, Halič Telka č. 396, stará sa o dvoch vnukov, otec im umrel, matka sa o synov nestará, výživné platí nepravidelne. Komisia navrhuje udeliť jednorázovú dávku na nákup ošatenia a obuvi pre každú osobu po 35 €.  50 € na iné výdavky súvisiace s nepriaznivou situáciou. Komisia navrhuje, ak to situácia vyžaduje, prispieť ešte tejto rodine 100 € na nákup vybavenia a zariadenia domácnosti. Doporučuje vykonať návštevu v danej rodine.
-	Zrušenie žiadosti o opatrovateľskú službu pre p. Elenu Luptákovú, nakoľko koncom marca bola umiestnená do Domova soc. služieb v Lučenci.
-	Informácie z ekonomickej komisie podala predsedkyňa p. Bukovenová, okrem prerokovania VZN č. 1 a 2 komisia prerokovala:
-	Žiadosť o obsadenie športového hospodára za účelom chránenia obecného majetku, komisia doporučuje a stanovuje maximum finančného ohodnotenie ceny práce v objeme 200 €/kalendárny mesiac, príspevok na mzdu vodiča obecného autobusu, ktorý bude poskytnutý mužstvu dorastu na zápasy odohraté na ihriskách súperov a doporučuje zakúpenie kovového pletiva za brány v areáli TJ.
OZ súhlasí so zakúpením kovového pletiva za brány v areáli TJ, s príspevkom na mzdu vodiča obecného autobusu poskytnutého pre mužstvo dorastu  na zápasy odohraté na ihriskách súperov a s obsadením športového hospodára, zamestnanca obce s maximálnym ohodnotením ceny práce v objeme 200 €  za kalendárny mesiac.
								Hlasovanie: 9 za
-	EK na všeobecné požiadavky centier voľného času o poskytnutie finančného príspevku na svoju činnosť žiada o preukázanie skutočnosti, že deti z nášho regiónu centrum voľného času navštevujú. Po preukázaní skutočnosti komisia doporučuje príspevok 20 €.
-	V zmysle zákona č. 369/1990 Zb. v znení neskorších predpisov sa upravuje mesačná mzda hlavného kontrolóra od 1.1.2013 vo výške 1,54 násobku nominálnej mzdy zamestnanca hospodárstva SR – 805 €. Výška mesačného platu hlavnej kontrolórky pre rok 2013 pri 10% úväzku je 124,00 €.
OZ berie na vedomie mesačný plat hlavnej kontrolórky na rok 2013 vo výške 124,00 € mesačne.
-	podľa zákona č. 289/2002 Z.z., ktorým sa mení a dopĺňa zákon NR SR č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov, v znení zákona č. 154/2011 Z.z. a na základe údajov ŠÚ SR sa od 1.1.2013 upravuje plat starostu obce nasledovne s tým, v § 4 ods. 2 plat starostu nemôže byť nižší, ako ustanovuje § 3. OZ môže tento plat rozhodnutím zvýšiť až o 70 %, v náväznosti na novelu č. 154/2011 Z.z., kde bola zrušená možnosť vyplácania odmien starostom, z toho dôvodu bol na júnovom OZ v roku 2011 starostovi zvýšený základný plat o 50 % a jeho výška bola 2 284 €. Pre rok 2012 toto percento bolo znížené na 46,70 % pri ponechaní mesačnej mzdy 2 284 €.
EK doporučuje pre rok 2013 ponechať percento vo výške 46,70, plat mesačne vo výške 2 338,00 €.
OZ schvaľuje mesačný plat starostu obce od 1.1.2013 vo výške 2 338,00 €.
								Hlasovanie: 7 za
								1 sa zdržal – Mgr. Priadka
								Mgr. Pročko – neprítomný
-	na základe podávaných výkonov a návrhu starostu obce, EK doporučuje úpravu navýšením mesačnej mzdy zástupcovi starostu o 50,00 € od 1.1.2013.
OZ súhlasí s navýšením mesačnej mzdy zástupcovi starostu obce o 50,00 € od 1.1.2013.
Hlasovanie: 6 za
2 sa zdržali – Mgr. Udvardy a Mgr. Priadka
Mgr. Pročko – neprítomný
	OZ berie na vedomie informácie zo zasadnutia komisií.
-	Poslankyňa Hochholcerová upozornila na pneumatiky medzi garážami a doporučuje vyzvať majiteľa pneuservisu na ich odstránenie.

V Haliči dňa 19.4.2013						Vladimír Rehanek
Zapísala: V. Belková						    	     starosta obce
Overovatelia: Antónia Bukovenová
	           Mgr. Igor Kokavec